আমরা অনেকেই জীবনে কঠিন সময় পার করেছি। হয়ত কারও ছোটবেলায় পরিবারে ভীষণ অভাব ছিল। অনেক কষ্ট করে তিন বেলা খাবার জোগাড় করতে হয়েছে। বহু কাঠখোর পোড়ানোর পর একসময় গিয়ে সচ্ছলতার মুখ দেখেছেন। আবার, অনেকে ছোটবেলায় বাবা-মাকে হারিয়েছেন। বাবা-মার আদর কী, তা কোনোদিন অনুভব করেননি। রাতের পর রাত একা কেঁদেছেন। কেউ এসে মাথায় হাত বুলিয়ে দেয়নি। তারপর একসময় কিছু মানুষ তাকে ভালোবাসার আশ্রয় দিয়েছেন। — এরা যদি তাদের জীবনের ঘটনাগুলো চিন্তা করে দেখেন, দেখবেন যে, তাদের জীবনে যে পরিবর্তনগুলো এসেছে, তা যতটা না তারা নিজেরা অর্জন করেছেন, তার থেকেও বেশি আল্লাহই تعالى তাদেরকে সঠিক সময়ে, সঠিক মানুষের সাথে থাকার সুযোগ করে দিয়েছেন বলেই হয়েছে।